Εμιλιάνο Μαρτίνες

Ο Νταμιάν Εμιλιάνο Μαρτίνες (ισπανικά: Damián Emiliano Martínez) (γενν. 2 Σεπτεμβρίου 1992), γνωστός και με το ψευδώνυμο «Ντίμπου» (Dibu), είναι Αργεντινός επαγγελματίας ποδοσφαιριστής, ο οποίος αγωνίζεται ως τερματοφύλακας για την Άστον Βίλα. Είναι διεθνής με την Εθνική Αργεντινής.Ο Μαρτίνες υπήρξε διεθνής με τις «μικρές» εθνικές Αργεντινής, εκπροσωπώντας τη χώρα του σε επίπεδα Κ17 και Κ20 ετών. Κέρδισε την πρώτη του συμμετοχή για την εθνική ανδρών το 2021, βοηθώντας τη χώρα του να κατακτήσει το Κόπα Αμέρικα 2021, κερδίζοντας το Χρυσό Γάντι και κρατώντας ανέπαφη την εστία του στον τελικό. Ο Μαρτίνες κέρδισε με την Αργεντινή το Παγκόσμιο Κύπελλο του 2022 στο Κατάρ, όταν κέρδισε επίσης το Χρυσό Γάντι για την απόδοσή του στη διοργάνωση.

 Γεννημένος στη Μαρ ντελ Πλάτα, ο Μαρτίνες ξεκίνησε το ποδόσφαιρο στις ακαδημίες νέων της Κλουμπ Ατλέτικο Ιντεπεντιέντε. Στη συνέχεια, προσκλήθηκε να δοκιμαστεί στην Άρσεναλ λίγο μετά τα 17α γενέθλιά του και του προσφέρθηκε αρχικά συμβόλαιο νέων. 2012–2019: Δανεισμοί και σποραδικές εμφανίσεις Μετά τους τραυματισμούς των Ράιαν Κλαρκ και Γουέιν Μπράουν και τον τερματισμό του δανεισμού του Κόνορ Ρίπλεϊ, ο Μαρτίνες εντάχθηκε εκτάκτως με δανεισμό στην Όξφορντ Γιουνάιτεντ, κάνοντας το ντεμπούτο του στην Αγγλική Φούτμπολ Λιγκ στον τελευταίο τους αγώνα της σεζόν ενάντια στην Πορτ Βέιλ ΦΚ για τη Φούτμπολ Λιγκ Του στις 5 Μαΐου 2012. Η Πορτ Βέιλ κέρδισε με 3–0. Αργότερα εκείνη τη χρονιά, ο Μαρτίνες ονομάστηκε ως αναπληρωματικός στον πάγκο της Άρσεναλ για τους αγώνες εναντίον της Στόουκ Σίτι στις 26 Αυγούστου και εναντίον της Λίβερπουλ στις 2 Σεπτεμβρίου, ως κάλυψη για τους τραυματίες Βόιτσεχ Στσένσνι και Γούκας Φαμπιάνσκι, αντίστοιχα. Στις 26 Σεπτεμβρίου, έκανε το ντεμπούτο του για την Άρσεναλ σε μια εντός έδρας νίκη με 6–1 εναντίον της Κόβεντρι Σίτι στον τρίτο γύρο του Λιγκ Καπ Αγγλίας. Έκανε τη δεύτερη εμφάνισή του για την Άρσεναλ στον επόμενο γύρο, σε μια νίκη με 7-5 επί της Ρέντινγκ ΦΚ. Ο Μαρτίνες εντάχθηκε στις 15 Οκτωβρίου 2013 με δανεισμό 28 ημερών στην Σέφιλντ Γουένσντεϊ της Τσάμπιονσιπ. Έκανε το ντεμπούτο του για τη Γουένσντεϊ στις 23 Νοεμβρίου, εναντίον της Χάντερσφιλντ Τάουν. Ο δανεισμός του τελικά παρατάθηκε μέχρι το τέλος της σεζόν.Μετά την επιστροφή στην Άρσεναλ, ο Μαρτίνες ήταν αχρησιμοποίητος αναπληρωματικός, καθώς η Άρσεναλ κέρδισε το Κομιούνιτι Σιλντ στις 10 Αυγούστου 2014, ύστερα από τη νίκη με 3-0 επί της Μάντσεστερ Σίτι στο Στάδιο Γουέμπλεϊ. Έκανε το ντεμπούτο του στο ΟΥΕΦΑ Τσάμπιονς Λιγκ αμέσως μετά, βοηθώντας την Άρσεναλ να νικήσει την Άντερλεχτ με 2–1 στη φάση των ομίλων. Στη συνέχεια έκανε το ντεμπούτο του στην Πρέμιερ Λιγκ, ως αλλαγή στο 2ο ημίχρονο, αντικαθιστώντας τον τραυματία Στσένσνι εναντίον της Μάντσεστερ Γιουνάιτεντ στο Emirates Stadium στις 22 Νοεμβρίου. Με τον εφεδρικό τερματοφύλακα Νταβίντ Οσπίνα τραυματία, ο Μαρτίνες έπαιξε στον δεύτερο αγώνα του για το Τσάμπιονς Λιγκ στις 26 Νοεμβρίου, διατηρώντας το μηδέν στη νίκη με 2–0 επί της Μπορούσια Ντόρτμουντ. Η «άψογη» του εμφάνιση στον αγώνα οδήγησε στην ανάδειξη του στην Ομάδα της Εβδομάδας της UEFA. Έπαιξε στον πρώτο του αγώνα ως βασικός στην Πρέμιερ Λιγκ στις 29 Νοεμβρίου εναντίον της Γουέστ Μπρόμιτς Άλμπιον και έπαιξε επίσης βασικός εναντίον της Σαουθάμπτον τέσσερις ημέρες αργότερα, όπου κράτησε δύο ανέπαφες εστίες, καθώς η Άρσεναλ κέρδισε και τους δύο αγώνες με 1–0.Στις 20 Μαρτίου 2015, ο Μαρτίνες εντάχθηκε στη Ρόδεραμ Γιουνάιτεντ της Τσάμπιονσιπ με έκτακτο δανεισμό μέχρι το τέλος της σεζόν. Έκανε το ντεμπούτο του την επόμενη μέρα εναντίον της Σέφιλντ Γουένσντεϊ, δεχόμενος δύο γκολ στις καθυστερήσεις σε μια εντός έδρας ήττα με 3–2. Στις 2 Αυγούστου, ο Μαρτίνες ήταν αχρησιμοποίητος αναπληρωματικός, καθώς το νέο απόκτημα, Πετρ Τσεχ, έπαιξε για την Άρσεναλ στο Κομιούνιτι Σιλντ, σε μια νίκη με 1–0 επί της Τσέλσι. Στις 11 Αυγούστου, εντάχθηκε στην Γουλβερχάμπτον Γουόντερερς της Τσάμπιονσιπ, με μονοετή δανεισμό. Μετά από 15 εμφανίσεις στους πρώτους μήνες της σεζόν, υπέστη έναν τραυματισμό στον μηρό, που τον κράτησε εκτός δράσης για αρκετούς μήνες και δεν μπόρεσε να ανακτήσει τη θέση του στη συνέχεια. Πέρασε τη σεζόν 2016–17 στη μητρική του ομάδα, για την οποία έπαιξε 5 παιχνίδια κατά τη διάρκεια της σεζόν, συμπεριλαμβανομένης μιας εμφάνισης στην Πρέμιερ Λιγκ εναντίον της Γουέστ Χαμ Γιουνάιτεντ.Στις 2 Αυγούστου 2017, δόθηκε δανεικός στην Χετάφε της Πριμέρα Ντιβισιόν με μονοετή δανεισμό και στις 23 Ιανουαρίου 2019, δόθηκε δανεικός στην Ρέντινγκ της Τσάμπιονσιπ μέχρι το τέλος της σεζόν. Στη Ρέντινγκ, ο Μαρτίνες έκανε το ντεμπούτο του στις 29 Ιανουαρίου εναντίον της Μπόλτον Γουόντερερς και κέρδισε το βραβείο του Παίκτη του Αγώνα εναντίον της Άστον Βίλα λίγες μέρες αργότερα. 2019–2020: Καθιέρωση και αποχώρηση Με τον Μπερντ Λένο να είναι αποχωρέι με τραυματισμό κατά το πρώτο μισό της ήττας της Άρσεναλ από την Μπράιτον εντ Χόουβ Άλμπιον στις 20 Ιουνίου 2020, ο Μαρτίνες ήρθε από τον πάγκο για να κάνει την πρώτη του εμφάνιση στην Πρέμιερ Λιγκ τη σεζόν 2016-17. Αυτό οδήγησε τον Μαρτίνες να περάσει τη σεζόν ως τερματοφύλακας πρώτης επιλογής στο σύλλογο και να επαινεθεί ιδιαίτερα για μια σειρά από εκπληκτικές εμφανίσεις, με τον πρώην επιθετικό της Άρσεναλ, Ίαν Ράιτ, να τον περιγράφει ως «ηγετικό» και ότι έπαιξε έξοχα κατά τη διάρκεια της παρατεταμένης περιόδου του στην ομάδα. Την 1η Αυγούστου, ο Μαρτίνες επιλέχθηκε για να ξεκινήσει στον τελικό του Κυπέλλου Αγγλίας εναντίον της Τσέλσι, όπου έκανε κάποιες κρίσιμες αποκρούσεις για να βοηθήσει την Άρσεναλ να κερδίσει το 14ο Κύπελλο Αγγλίας της. Μετά την άρση του τροπαίου ήταν εμφανώς συγκινημένος και ξέσπασε σε δάκρια.Ο Μαρτίνες ξεκίνησε στιν αγώνα του Κομιούνιτι Σιλντ εναντίον της Λίβερπουλ στις 29 Αυγούστου, τον οποίο κέρδισε η Άρσεναλ στα πέναλτι. Μετά τον αγώνα, υπήρχαν πολλές εικασίες ότι ο Μαρτίνες θα έφευγε από τον σύλλογο, με τον Μπερντ Λένο να επιστρέφει και ο ίδιος ο παίκτης δήλωσε ότι είτε ήθελε να μείνει στο σύλλογο και να είναι πρώτος τερματοφύλακας είτε να φύγει σε μόνιμη βάση. Με το ενδιαφέρον πολλών ομάδων της Πρέμιερ Λιγκ και ξένων συλλόγων, συμπεριλαμβανομένων των Άστον Βίλα και Μπράιτον εντ Χόουβ Άλμπιον, ο Μαρτίνες έμεινε εκτός αποστολής εναντίον της Φούλαμ την πρώτη ημέρα της σεζόν του πρωταθλήματος. Στις 16 Σεπτεμβρίου 2020, ο Μαρτίνες μεταγράφηκε στην Άστον Βίλα, σε μια συμφωνία αξίας έως 20 εκατομμυρίων λιρών. Υπέγραψε τετραετές συμβόλαιο. Στις 21 Σεπτεμβρίου, ο Μαρτίνες έκανε το ντεμπούτο του για τη ομάδα, αποκρούοντας ένα πέναλτι σε μια εντός έδρας νίκη με 1–0 εναντίον της Σέφιλντ Γιουνάιτεντ. Στην πρώτη του σεζόν στην Άστον Βίλα, ο Μαρτίνες ισοφάρισε το ρεκόρ του συλλόγου του Μπραντ Φρίντελ για ανέπαφες εστίες σε μια σεζόν στην Πρέμιερ Λιγκ, με 15. Αναδείχθηκε επίσης Παίκτης της Σεζόν από τους οπαδούς της Άστον Βίλα.Στις 21 Ιανουαρίου 2022, ο Μαρτίνες υπέγραψε τριετή επέκταση συμβολαίου, με ισχύ μέχρι το τέλος της σεζόν 2026-2027. Στις 27 Ιουλίου, ενόψει της νέας σεζόν, ο Μαρτίνες ονομάστηκε ένας από τους δύο υπαρχηγούς της Άστον Βίλα, μαζί με τον Ντιέγκο Κάρλος. Ο Μαρτίνες κλήθηκε στην Εθνική Αργεντινής ανδρών για να αντικαταστήσει τον Όσκαρ Ούσταρι για τον φιλικό αγώνα εναντίον της Νιγηρίας τον Ιούνιο του 2011. Έλαβε τη δεύτερη κλήση του εναντίον της Γερμανίας και του Ισημερινού στις 9 και 13 Οκτωβρίου 2019, αντίστοιχα. Ήταν αχρησιμοποίητος αναπληρωματικός και στους δύο φιλικούς αγώνες.Ο Μαρτίνες έκανε το ντεμπούτο του στις 3 Ιουνίου 2021, σε μια ισοπαλία με 1–1 εναντίον της Χιλής, σε έναν αγώνα για τα προκριματικά του Παγκοσμίου Κυπέλλου του 2022. Στη συνέχεια, έκανε το ντεμπούτο του σε μεγάλη διοργάνωση στις 14 Ιουνίου, σε ισοπαλία με 1–1 εναντίον της Χιλής στον εναρκτήριο αγώνα της ομάδας του στο Κόπα Αμέρικα 2021 στο Ολυμπιακό Στάδιο Νίλτον Σάντος στη Βραζιλία. Στο 57ο λεπτό απέκρουσε πέναλτι του Αρτούρο Βιδάλ, αλλά δεν κατάφερε να αποτρέψει το γκολ του Εδουάρδο Βάργας στο ερχόμενο σουτ. Στις 6 Ιουλίου, ο Μαρτίνες απέκρουσε τρία χτυπήματα πέναλτι σε μια νίκη με 3-2 στη διαδικασία των πέναλτι επί της Κολομβίας στον ημιτελικό της διοργάνωσης. Ολοκλήρωσε τη διοργάνωση με ανέπαφη εστία στη νίκη με 1–0 επί της Βραζιλίας στον τελικό. Ο Μαρτίνες βραβεύτηκε επίσης με το Χρυσό Γάντι του Κόπα Αμέρικα 2021 ως ο καλύτερος τερματοφύλακας της διοργάνωσεις για τις εμφανίσεις του.Την 1η Ιουνίου 2022, ο Μαρτίνες κράτησε ανέπαφη την εστία του, καθώς η Αργεντινή κέρδισε με 3–0 την πρωταθλήτρια Ευρώπης Ιταλία στο Στάδιο Γουέμπλεϊ στο Κύπελλο Πρωταθλητών Ευρώπης-Νοτίου Αμερικής του 2022.Ο Μαρτίνες συμπεριλήφθηκε στην αποστολή της Αργεντινής για το Παγκόσμιο Κύπελλο του 2022 και έπαιξε σε κάθε παιχνίδι της ομάδας του. Απέκρουσε δύο πέναλτι σε μία διαδικασία των πέναλτι εναντίον της Ολλανδίας στον προημιτελικό, βοηθώντας την ομάδα του να περάσει στους ημιτελικούς.Στον τελικό, ο Μαρτίνες απέκρουσε ένα πέναλτι από τον Κινγκσλέι Κομάν στη διαδικασία των πέναλτι, βοηθώντας την Αργεντινή να κερδίσει τη διοργάνωση μέσω μιας νίκης με 4-2 στα πέναλτι, αφού ο αγώνας έληξες ισόπαλος με 3-3 μετά την παράταση. Κέρδισε το βραβείο Χρυσό Γάντι για τις εμφανίσεις του στη διοργάνωση. Ο Μαρτίνες προκάλεσε διαμάχη μετά την απονομή του βραβείου, όταν έκανε μια πρόστυχη χειρονομία με το τρόπαιο σε σχήμα χεριού, κρατώντας το μπροστά από τη βουβωνική χώρα του ενώ έκανε μία γκριμάτσα. Αυτή η χειρονομία έγινε ενώπιον των αξιωματούχων της FIFA και του Κατάρ, ενώ οι σχολιαστές εξέφρασαν την αποδοκιμασία τους για τη συμπεριφορά του. Διαδικτυακά, η χειρονομία του Μαρτίνες προκάλεσε διχασμένες αντιδράσεις, που κυμαίνονταν από έκκληση να του αφαιρεθεί το βραβείο, μέχρι να πει ότι ήταν η καλύτερη στιγμή του Παγκοσμίου Κυπέλλου. Έχει το ψευδώνυμο «Ντίμπου» (Dibu, συντομογραφία του Dibujo, ισπανικά για Σχέδιο), από έναν χαρακτήρα κινουμένων σχεδίων στην αργεντίνικη τηλενουβέλα Mi familia es un dibujo. Του έδωσαν το παρατσούκλι όταν ήταν νεαρός παίκτης στην Κλουμπ Ατλέτικο Ιντεπεντιέντε, όταν η σειρά ήταν ιδιαίτερα δημοφιλής. Ο Μαρτίνες υπέγραψε συμφωνία χορηγίας με την Puma το 2018.Ο Μαρτίνες είναι παντρεμένος με την Αμάντα «Μαντίνια» (το γένος Γκάμα) από το 2017. Το ζευγάρι έχει έναν γιο, τον Σάντι και μια κόρη, την Άβα. Άρσεναλ Κύπελλο Αγγλίας: 2019–20 Κομιούνιτι Σιλντ: 2014, 2015, 2020Αργεντίνη Παγκόσμιο Κύπελλο: 2022 Κόπα Αμέρικα: 2021 Κύπελλο Πρωταθλητών Ευρώπης-Νοτίου Αμερικής: 2022 Πρωταθλητής Ευρώπης : 2022 Ατομικές Χρυσό Γάντι του Παγκοσμίου Κυπέλλου: 2022 Παίκτης της Σεζόν της Άστον Βίλα: 2020–21 Χρυσό Γάντι του Κόπα Αμέρικα: 2021 Ομάδα της Διοργάνωσης του Κόπα Αμέρικα: 2021 Εμιλιάνο Μαρτίνες Στατιστικά καριέρας στο Soccerbase Προφίλ στο Transfermarkt.com